b'\n_START_ARTICLE_\nCharlotte Hornets\n_START_PARAGRAPH_\nCharlotte Hornets so ko\xc5\xa1arkarski klub s sede\xc5\xbeem v mestu Charlotte, Severni Karolini. Klub je del jugovzhodnega oddelka Vzhodne konference v ligi NBA. Klub je bil ustanovljen leta 2004, dve sezoni po tistem, ko je bil njegov predhodnik, Charlotte Hornets, preme\xc5\xa1\xc4\x8den v New Orleans in dobil ime New Orleans Hornets. Klub igra tekme na doma\xc4\x8dem igri\xc5\xa1\xc4\x8du Charlotte Bobcats Arena (znan tudi kot Time Warner Cable Arena) v elitnem predmestju Charlotta._NEWLINE_Klubska ekipa, ki igra v ni\xc5\xbeji ligi NBA Development League, je Maine Red Claws. Charlotte Bobcats so bili tudi bratska ekipa Charlotte Stingsov iz lige WNBA, preden so te 3. januarja 2007 propadli._NEWLINE_Bobcatse trenutno prodaja njen lastnik Robert Louis Johnson. Johnson je leta 2003 pla\xc4\x8dal 300 milijonov dolarjev za fran\xc5\xa1izo, trenutno vrednost ekipe pa pri Forbes Magazine ocenjujejo na 284 milijonov. Michael Jordan, vodja ko\xc5\xa1arkarskih operacij, je pokazal zanimanje za ustanovitev skupine, ki bi odkupila ve\xc4\x8dinski dele\xc5\xbe v klubu._NEWLINE_Charlotte Hornetsi so svoje tekme sprva igrali v dvorani Charlotte Coliseum, kot zamenjavo so v tem \xc4\x8dasu gradili Charlotte Bobcats Areno. Mesto je zaprlo Coliseum po zaklju\xc4\x8dku sezone 2004-05, novo areno so odprli s koncertom skupine Rolling Stones malo pred sezono 2005-06.'